Mogadisciu

**Mogadiscio** (Muqdisho; Maqadīshū, Mogadiscio) es una ciá del sudesti de Somalia, capital federal del país i dela región de Benadir. Es la prencipal ciá de Somalia. Está asitiá ena costa del océanu Índicu.

Se localiça mu cerca del equadol terrestri, nostanti tieni un crima mu áriu, con escasas lluvias, amás el mari ábate modera las temperaturas, que resultan mu altas con vranus mu calorosus. Los italianus la escoyerun como capital dela su Somalia italiana en 1905 i dendi estonci s'á convertíu ena prencipal ciá de Somalia.

La ciá capital acohi abondas estituciones emportantis del país, como el Gobiernu i el Parramentu Federal de Somalia, los qualis sirvin como la rama lehislativa del gobiernu. El puertu de Mogadiscio sirvi como un emportanti puertu marítimu nacional, el más grandi del país. L'Aeropuertu Enternacional Aden Adde es el prencipal aeropuertu dela capital, i es el centru dela línia aérea nacional relançá Somali Airlines.

L'autoridá de Mogadiscio dencima del restu del país dendi 1990 es simbólica, porque tantu la ciá como el restu de Somalia están devidíus en çonas d'enfruyencias regiás pol clanis.

## Etimología

Dambu abondu tiempu se creyó qu'el nombri dela ciá derivaba del persa *Maq'ad-i-Shah* (مقعد شاه), que senifica "la sei del Shah" (reprehu dela temprana enfruyencia persa). Localmenti se la conoci como Xamar (*Hamar*). Otra teoría es que derivara dela raíç árabi 'mqds', que senifica "lugal sagrau".

## Estoria

### Estoria temprana

Sigún la traición i rahistrus antigus, el sul de Somalia, encruyía la çona de Mogadiscio, estuvo abitá dendi mu tempu pol caçaoris-recoletoris d'ascendencia khoisan. Inque se crei que munchus destos abitantis tempranus fuerun expulsáus o asimiláus pol posterioris migrantis ena çona, perduran rasgos físicus en angunus grupos étnicus minoritarius dela atual Jubalandia i d'otras çonas del sul. Entri los descendientis posterioris s'encruyin puebrus relictus como los Eile, Aweer, Wa-Ribi i, dencima de tó, los Wa-Boni. Quandu llegarun puebraciones delos clanis rahanweyn cushitas (digil i mirifle), qu'estabrecieríun una aristocracia local, otros grupos cushitas relacionáus colos oromo (wardai) i los hawiye (ma'adanle) ya estaban asentáus ena subregión.

Se crei qu'el'antigua ciá de Sarapion fue la predecessora de Mogadiscio. Se mienta nel Periplo del mar Eritreo, un decumentu de viahi griegu del s. I, como unu delos puertus comercialis del litoral somalí. Sigún el "Periplo", el comuciu pol mari ya conectaba los puebrus dela çona de Mogadiscio con otras comuniais a lo largu dela costa del océanu Índicu.

El Sultanatu de Mogadiscio se desenvolvió posteriormenti cola inmigración delos árabis emozeidís, una comuniá cona su presencia se remonta alos sigrus IX i X. Esto evolucionó p'ala dinastía Muzaffar, una federación de dirigentis árabi-somalís, i Mogadiscio quedó estrechamenti relacioná col poderosu Sultanatu de Ajuran somalí. Tras la visita ala ciá, l'estoriaol siriu del sigru XII Yaqut al-Hamawi escribió qu'estaba abitá pol bereberes de piel escura, los ancestrus delos atualis somalís.

Dambu munchus añus, Mogadiscio destacó como la ciá más relevanti ena *Bilad-ul-Barbar* (بلاد البربر), o "Tierra delos bereberes", qu'era el términu árabi meievul pala costa somalí. Quandu el viaheru marroquí Ibn Battuta llegó ala costa somalí en 1331, la ciá estaba nel cénit dela su prosperidá. Él describió Mogadiscio como una "ciá de grandes proporciones" con numerosos mercaderis acaudaláus, famosa polos sus tehíus de gran caliá qu'exportaba a lugaris como Egipto. Batutta tamién escribió qu'un sultán somalí, Abu Bakr ibn Sayx 'Umar, gobernaba la ciá i qu'era originariu de Barbara nel norti de Somalia. Sigún él, el sultán palraba somalí (sigún Battuta "mogadiscianés", el dialeutu benadir del somalí) i árabi cona misma fluiç. El sultán tamién tenía un séquito de visires (menistrus), espertus en leyis, comandaoris, eunucus realis i otros oficialis al su serviciu.

Amás, parici que uvu una huerti presencia persa tantu en Mogadiscio como en Zeila dambu un tiempu. Cierta enfruyencia chií se puei aprecial entavía en angunas çonas, como la veneración de Fátima az-Zahra nel sul de Somalia, l'ija del profeta Mahoma. Esto tamién se repreja ena etimología del nombri dela ciá, que deriva del persa *Maq'ad-i-Shah* (مقعد شاه) i senifica "la sei del Shah."

Los portuguesis intentarun acupal la ciá con posterioridá, peru nu llegarun a conquistala. Nel su diariu de viahi dela espedición ala región entri 1497 i 1499, l'esploraol João de Sá, qu'acompañó a Vasco da Gama nel viahi, escribió que *Magadoxo* (Mogadiscio) estaba controlá pol morus. Sigún él, era una ciá grandi rodeá pol quatru torris, con eificius de varias prantas i grandes palacius nel centru. De Sá i los sus ombris bombardearun la ciá dantis d'acontinar p'al sul pola costa. Los Hawiye somalís, nostanti, consiguierun derrocar al Estau Ajuran i terminal col mandatu muzaffar.

### Sultanatus (sigrus XIX i XX)

En 1882, Mogadiscio estaba bahu el dominiu conjuntu del Sultanatu de Geledi somalí i del Sultanatu de Zanzíbar omaní. Los sultanes geledi estaban nel cénit del su poel. Controlaban el comuciu de marfil nel sul i dominaban los vallis del Juba i de Shebelle. El poel delos sultanes omaníes en Mogadiscio era meramenti nominal. Quandu l'imán Azzan bin Qais de Omán quiso construil un huerti ena ciá, se vio obligau a pedil permissu al sultán Ahmed Yusuf de Geledi. El huerti de Garessa se construyó en 1870. El sultán de Zanzíbar primeru arrendó i endispués vendió la infraestructura alos italianus, peru el terrenu siguió siendu somalí.

### Somalia italiana (finales del sigru XIX ata 1960)

En 1905, Italia nombró a Mogadiscio capital dela recién estabrecía Somalia italiana. Los italianus encetarun a llamala col su nombri atual *Mogadiscio*. Tras la Primera Guerra Mundial el territoriu circundanti cayó bahu control italianu con cierta dificultá.

Millis de italianus se mudarun a Mogadiscio i crearun compañías manufatureras de tamañu reducíu. Desenvolverun áreas de cultivu nel sul, juntu ala capital, como Janale i el *Villaggio duca degli Abruzzi* (ogañu llamau Jowhar). Ena década de 1930 se construyerun nuevas avenias i eificius. Un ferrocarril de vía estrecha de 114 km se construyó de Mogadiscio a Jowhar. Tamién se construyó una carrera asfaltá que pretendía unil la ciá con Adís Abeba llamá *Strada Imperiale*.

En 1940, la puebración de ítalo-somalís llegó a 22.000, un 44% dela puebración total de 50.000 residentis. Mogadiscio siguió siendu la capital dela Somalia italiana ata la su desapareción. Dambu la Segunda Guerra Mundial las fuerças británicas capturarun la ciá, en febreru de 1941.

Tras la Segunda Guerra Mundial, Mogadiscio se convirtió ena capital del Consejo de Administración Fiduciaria de las Naciones Unidas de Somalia, una entidá política fiduciaria almenistrá polos italianus bahu el mandatu delas Naciones Unidas dambu 10 añus (1950-1960).

### Repúbrica de Somalia (1960-1990)

La Somalilandia británica declaró la su endependencia el 26 de juñu de 1960 i se convirtió en Estado de Somalilandia, i el territoriu almenistrau pol Italia bahu el mandatu de Naciones Unidas (antigua Somalia italiana) siguió los sus passos cincu días endispués. El 1 de juliu de 1960, los dos territorios se unierun pa hormul la Repúbrica de Somalia con Mogadiscio como capital dela nación. Se hormó gobiernu nombrau pol Abdullahi Issa i otros biembrus del gobiernu del protetoraun, con Haji Bashir Ismail Yusuf como presidenti dela Asamblea Nacional Somalí, Aden Abdullah Osman Daar como presidenti dela Repúbrica i Abdirashid Ali Shermarke como primel menistru (más tardi, de 1967 a 1969 sedríe el su presidenti). El 20 de juliu de 1961 i pol referéndum populal, el puebru de Somalia ratificó la nueva costitución, cuyo primel borraol s'había redataun en 1960. En 1967, Muhammad Haji Ibrahim Egal fue desinaun primel menistru pol Shermarke.

El 15 de otubri de 1969, mientris vesitaba la ciá norteña de Las Anod, el estonci presidenti de Somalia Abdirashid Ali Shermarke fue essassinaun pol unu delos sus guardaespaldas. Al essassinatu le siguió con ràpida un golpe d'Estau el 21 de otubri de 1969 (el día endispués del su funeral) nel que l'Ejército Nacional de Somalia se hizo col poel sin oposición armá. Fue un golpi sin derramamientu de sangri. Fue auspiciaun pol el general Mohamed Siad Barre, al cargu del ejército nesi momentu.

Juntu a Barre, el Consejo Revolucionario Supremo (SRC) qu'assumió el poel estaba regiun pol el tenienti coronel Salaad Gabeyre Kediye i el dretol dela policía Jama Korshel. Kediye era oficialmenti el "Pairi dela Revolución", i Barre se convirtió pocu endispués nel dretol del SRC. El SRC renombró al país como Repúbrica Democrática Somalí, arrestó alos biembrus del gobiernu civil anteriol, prohibió los partíus políticus, disolvió el parramentu i la Corti Suprema i suspendió la costitución.

L'ejército revolucionariu implementó várius programas d'obra púbrica a gran escala, como el Estadio Mogadiscio. Amás del programa de nacionalización dela endustria i el suelu, el nuevo réhimun con basi en Mogadiscio adquirió una política d'esterioris con énfasis enos lazos traicionalis i religiosus de Somalia col Mundo árabe, i acabó pol unilsi ala Liga Árabe en 1974.

Tras sufril la derrota dela Guerra de Ogaden a finales delos añus 1970, l'almenistración Barre encetó a aparal a oficialis del gobiernu i l'ejército sospechosus d'habel participaun nel intentu de golpi d'Estau de 1978.

Endispués de sufril la derrota dela Guerra d'Ogadén a cabus delos añus 1970, la alministración Barre encetó a aparal oficiales del goviernu i el ehércitu sospechosus de tenel participau nel intentu de golpe d'Estau de 1978. La mayoría delos que supuestamenti abían ayudau a organiçal el golpe fuerun ehecutaus. Nostanti, várius oficiales consiguierun escapal al estranheru i encetarun aital el primeru de várius grupos de desidentis dedicaus a derrocal al réhimin de Barre pola fuerça.

### Guerra Civil

A cabus delos añus 1980, el réhimin de Barre era cada veç más impopulal. Las autoridais alganciarun un nivel brindu de totalitarismu i los movimientus de resistencia, sofocaus pola alministración comunista etiope de Derg, nacerun pol tol país. Esto prevocó el estallíu duna guerra civil en 1991, el derrocamiento del goviernu de Barre i la desolución del Ehércitu Nacional Somalí. Mugus delos grupos dela oposición encetarun a ruchar pol acupal el vacíu de poel susiguién ala cayia de Barre. Las faciones armás dirigías polos comandantis Mohamed Farrah Aidid i Ali Mahdi Mohamed, dambos dos del Congresu Uniu Somalí, se enfrentarun pol ehercel la autoridá ena capital.

La Resolución 733 del Consehu de Seguriá delas Nacionis Unias i la Resolución 746 del Consehu de Seguriá delas Nacionis Unias truxun la crición dela Operación delas Nacionis Unias en Somalia I (ONUSOM I), la primera misión de estabiliçación en Somalia endispués dela desolución del goviernu central. La Resolución 794 del Consehu de Seguriá delas Nacionis Unias se aprebó por unanimiá el 3 de diziembri de 1992 i mandaba la formación duna coalición delas Fuerças de paç delas Nacionis Unias lierá por Estaus Unius. Tras la formación dela UNITAF (Unified Task Force), la aliança divíe velal pola seguriá ata qu’el ayua umanitária se tresferiera ala ONU. Tras legal en 1993, la coalición pacificaora encetó la Operación delas Nacionis Unias en Somalia II (ONUSOM II), sobri to nel sul del país.

Angunas delas milícias que luchaban pol poel maliciun la preséncia delas tropas dela ONU como una amenaça ala su echemonía. Pol ello, uvu várias batallas armás en Mogadiscio entri pacificaoris i guerrillerus localis. Entri ellas, la batalla de Mogadiscio de 1993, el arrestu de várius tenientis de rangu artu dela facción de Aidid. Los soldaus dela ONU se retirarun al cabu el 3 de marçu de 1995 pol mé dun númiru emportanti de bahas.

En 2006, la Unión de Tribunalis Islámicus (UTI), una organiçación islamista, tomó el control dela mayor parti del sul del país i estauró la sharia o lei islámica. El nuevu Goviernu de transición de Somalia (GFT), estableciu dos añus dantis, intentó recuel el control. Con ayua delas Fuerças Armás de Etiopía, los pacificaoris AMISOM i el sofocu aéreu de Estaus Unius consiguierun echar ala UTI i afuerçal el control dela çona. El 8 de eneru de 2007, en plena Batalla de Ras Kamboni, el presidenti i fandaol del GFT Abdullahi Yusuf Ahmed, un antigu coronel del ehércitu somalí, entró en Mogadiscio pola primera veç dendi qu’abía encetau el su mandatu. El goviernu se muó a Villa Somalia en Mogadiscio dendi la su anterior localiçación en Baidoa. Fue la primera veç dendi la cayia del réhimin de Barre en 1991 qu’el goviernu federal controlaba la mayoría del país.

Tras la derrota, la Unión de Tribunalis Islámicus se repartió en divessas facionis. Angunas delas más radicalis, como Al-Shabbaab, se reagruparun cola intención de acontinar la insurchencia contra el GFT i en oposición ala preséncia melital etiope en Somalia. Durante 2007 i 2008, Al-Shabbaab ruyó vitorias melitalis i se hiçu col control de puertus i ciais estratéhicas nel centru i el sul del país. A cabus de 2008, el grupu controlaba Baidoa, peru no la capital. En eneru de 2009, Al-Shabbaab i otras milícias abían obligau alas fuerças etiopes a reculal i a abandonal alas fuerças pacificaoras mal equipás dela Unión Africana a sofocal alas tropas del Goviernu Federal de Transición.

Entri el 31 de mayu i el 9 de huniu de 2008, los representantis del Goviernu Federal de Somalia i el grupu de rebeldis islamistas moeraus Aliança pola Reliberaçón de Somalia (ARS) participarun nuna conferencia de paç en Yibuti empuhaura pola ONU. La conferencia de paç terminó cola firma dun alcuerdu que mandaba la retirada delas tropas etiopes a cambiu del cessi dela confrontación armá. El parramentu se amplió a 550 asientus pa dal cabia alos biembrus dela ARS, que eligierun un nuevu presidenti. Con ayua dun equipu achicau delas tropas dela Unión Africana, el goviernu de coalición encetó en Hebreru de 2009 una contraofensiva pa recuel el control del sul del país. Pa afuerçal dital control, el GFT aitó una aliança cola Unión de Tribunalis Islámicus, otros biembrus dela ARS i Ahlu Sunna Waljama'a, una milícia sufí moerá.

En noviembri de 2010, se eligió un nuevu goviernu tecnócrata que punu en marcha abondas reformas, sobri to eno que toca ala seguriá nacional. En abostu de 2011, la nueva alministración i los sus aliaus del AMISOM abían conseguiu recuel todas las çonas de Mogadiscio del control dela milícia Al-Shabbaab. Dendi estoci, Mogadiscio á viviu un periodu de reconstrucción intensa ayudau pola diáspora somalí, las autoridais monicipalis i Turquía, un aliau estóricu de Somalia.

### Reconstrucción

En abostu de 2011, la milícia Al-Shabbaab llevó a cabu una retirada estratéhica de Mogadiscio i volvió ala tática del ataqui relámpagu. El alcaldi Mohamed Nur señaló la oportunidá de estabiliçal i reconstruil la ciá pol todos los meyus como crítica. Cola colaboración estrecha dela ONU, la Ahencia delos Estaus Unius pal Desenvolvimiento Enternacional i el DRC, la alministración de Nur encetó una reconstrucción a gran escala de carreteras e infraestrutura en heneral. Los residentis dela ciá colaboran en gran miia colas autoridais policialis i cevilis pa afuerçal la seguriá. Nur señaló la oportunidá de tresformal Mogadiscio inque los recursus seyan limitaus.

Cola aprebación duna nueva Constitución de Somalia en 2012 i la elección posterior dun primer presidenti pal Goviernu Federal de Somalia, la alcaldía acontinou supervisandu la reconstrucción posconfritu dela ciá. La alministración Benadir lanzó un proyeutu de nomramientu de callis, numeración de callis i establecimientu de cóigus postalis pa toa la ciá. El pragrama se llama Sistema de Numeración de Callis i Cóigus Postalis i es una iniciativa conhunta delas autoridais monicipalis i los representantis delas comunidais de negocius somalís. Sigún Nur, la iniciativa tamién pretendi ayual alas autoridais policialis i a resolvel carrañas sobri propiedais privás. En 2016 ya á cóigus postalis pa 176 localidais, incluia el ária metropolitana de Mogadiscio.

## Geografía

Mogadiscio está asitiá ena costa del Océanu Índicu nel Cuernu d’África, ena rehión alministrativa de Benadir (*[[Devisión alministrativa de Somalia|gobol]]*), nel sudesti de Somalia. La rehión tieni la mesma estensión qu’el ciá i es mugu más chiquina qu’el província estórica de Benadir. La ciá está devidía enos destritus de Destritu de Abdiaziz, Destritu de Bondhere, Destritu de Daynile, Destritu de Dharkenley, Destritu de Hamar-Jajab, Destritu de Hamar-Weyne, Destritu de Heliwa, Destritu de Hodan, Destritu de Howl-Wadag, Destritu de Karan, Destritu de Shangani, Destritu de Shibis, Destritu de Waberi, Destritu de Wadajir, Destritu de Wardhigley i Destritu de Yaqshid. Angunus delos puntus estratéhicus dela ciá son la ciá vieja de Hamarwein, el Mercau de Bakaara i la Praia de Gezira. Las praias de Mogadiscio cuentan con arrecifis de coral i suponin el escenáriu delos primerus enclavis turísticus que nacin endispués de mugus añus.

El Ríu Shebelle (*Webiga Shabelle*) naci en Etiopía central i lega a 30 km del Océanu Índicu huntu a Mogadiscio dantis de giral al sudesti. Durante Hebreru i Marçu se mantieni sin caudal, el restu del añu sirvi pa irrigar cautivus de açuca de caña, algodón i prátanu.

### Climi

Pa una ciá asitiá tan cerca del equadol terrestri, Mogadiscio tieni un climi relativamenti secu. Se clasifica drentu del climi semiariu (sigún la Clasificación climática de Köppen), como el restu del sudesti de Somalia. En contrasti, las ciais del norti del país suelin tenel un climi ariu.

Mogadiscio s’alcuentra ena çona bioclimática de froresta espinosa subtropical sigún la Clasificación de Holdridge. La temperatura añal meyia dela ciá es de 27 °C, con una mássima meyia de 30 °C i una mínima meyia de 24 °C. Las temperaturas mensualis meyias varían unos 3 °C, lo que correspondi a un tipu de climi iperoceánicu. La precipitación añal meyia es de 429.2 mm. Á 47 días de lluvia pol añu, asociaus a una probabilidá de baurriçus diaria del 12 %. La ciá tieni una meyia de 3066 oras de sol al añu i de 8,4 oras de sol diarias. La meyia diaria de luç solal es de 8 h i 24'. El porcentahi añal de días soleáus i días ñubláus es de 70 % i 30 %, respectivamenti. El ángulu acimut solal meyu a mediodía del día 21 del mes es de 75.

## Gobiernu

### Federal
 El Gobiernu Federal de Transición (TFG) fue el gobiernu central de Somalia reconocíu enternacionalmenti entri 2004 i 2012. Localizau en Mogadiscio, constituía la rami ehecutiva del gobiernu.

El Gobiernu Federal de Somalia se prantó el 20 d’abostu de 2012, al mesmu tiempu que finalizaba el mandatu interinu del TFG. Supón el primel gobiernu central permanenti del país dendi el encetu dela guerra cevil. El Parramentu Federal de Somalia es la rami lehislativa del gobiernu.

### Municipal
 El gobiernu municipal de Mogadiscio está derihíu pol Yusuf Hussein Jimaale, que sucedió nel cargu al alcaldi Hassan Mohamed Hussein Mungab, antiguu presidenti del tribunal melital. Entri otras iniciativas de desenvolvimiento municipales se topar un prani de regeneración urbana de US$100 Millonis, la creación de prantas de procesamientu i encineración de basura, un proyeutu de limpieza que tupa a toa la ciá, la creación de fábricas de cementu i asfartu, la rehabilitación delos eificius del parramentu i el Ayuntamientu, la reconstrucción del antiguu Menisteriu de defensa (Somalia), la reconstrucción de estituciones penitenciarias i de estalaciones de salú, el prantamientu dun centru d'entrenamientu de policías i una basi permanenti en Jasiira polas nuevas Fuerças Armás de Somalia, la reconstrucción dela sei del Serviciu Postal de Somalia i la rehabilitación d'áreas recreativas pa ninius en varius destritus. Nel eneru de 2014, la Almenistración Benadir lanzó el sistema de numeración de casas i de códigos postalis. Nel marçu del mesmu añu encetó a repartil carnés d'identidá nacional. Amás, las otoridais localis encetarun a renoval centrus de gobiernu local de relevancia nel setiembri de 2014, encrúiu el antiguu comprehu Fisho Guverno. Nel eneru de 2015, tamién s'abrió una oficina pola salú i la seguridá que supervise dambos dos campus ena ciá, i lanzó una campaña de bellura municipal con antelación ala celebración de varius congresus enternacionalis ena ciá.

Nel marçu de 2015, la almenistración Benadir completó el proyeutu SECIL en conhunción cola UE i el Programa de Nacionis Unías palos Asentamientus Umanus. La iniciativa de 3,5 millonis d'eurus duró tres añus i mediu i pirmitió la creación dun sistema sostribabri de recolección de residuos, un Centru d'Estudius Téunicus, laboratorius de preba de calidá del augua, mehora del acessu al augua potabri, mehora delas oportunidais laboralis nel setol dela producción de combustibri de baju costi, refuerçu delas téunicas de construcción i la regulación nel setol i laboratorius pa prebal la calidá delos materialis de construcción.

### Misionis diplomáticas

Abondus países cuentan con embahás i consulaus en Mogadiscio. A fecha d'eneru de 2014, las misionis diplomáticas encruyin embahás de Yibuti, Etiopía, Sudán, Libia, Yemen, Arabia Saudí, Turquía, Irán, Uganda, Nigeria, el Reinu Uníu, Japón, China, i Catar. Abondas embahás con pranis de reapertura son las de Egiptu, los Emiraus Árabis Uníus, Italia i Corea del Sul.

Nel mayu de 2015, como reconocencia al progresu sociopolíticu de Somalia i la su buelta a un estau de gobiernu efetiu, el secretariu d'Estau estauunidensi John Kerry anunció un prani preliminal pa restablecel la embahá d'Estaus Uníus en Mogadiscio. Indicó que, inque no abía prazos prantaus pa relançal las estalaciones, el gobiernu estauunidensi ya abía encetau a mehoral la su representación diplomática nel país. El Presidenti de Somalia Hassan Sheikh Mohamud i el primel menistru Omar Abdirashid Ali Sharmarke tamién ofrecierun a Kerry un alcuerdu de reserva de suelu pol comprehu estauunidensi. Al mesmu tiempu, Mohamud firmó un alcuerdu cola xefa de delegación dela UE en Somalia Michele Cervone d’Urso pa facilitar la apertura de más embahás en Mogadiscio de países dela Unión Uropea. La UE tamién anunció qu’abía abiertu una oficina dela delegación dela UE ena ciá.

Nel Hebreru de 2014, el menistru d'Asuntus Esternus i Cooperación Entenacional Abdirahman Duale Beyle anunció quel gobiernu federal pretendía reabril el Estitutu de Diplomacia de Mogadiscio. El centru fue nel passau una estitución nacional pola diplomacia i las relaciones enternacionalis mu emportanti. Beyle tamién apuntó ala reapertura del departamentu de diplomacia del estitutu, el departamentu d'información i radiodifusión i la bibloteca.

## Economía
 Mogadiscio á siu siempri un nuu comercial i financieru. Dantis dela importación massiva de ropa dendi Uropa i Estaus Uníus, el setol testil dela ciá vendía a gran parti del enteriol de África, la península arábiga i el Golfu Pérsicu.

La economía de Mogadiscio á crecíu con rapidez dendi la pacificación a mediaus de 2011. La fábrica de SomalFruit fue reabierta, assina como la de Coca Cola. Nel mayu de 2012 abrió ena capital el First Somali Bank, el primel bancu comercial qu'abri nel sul de Somalia dendi 1991. Amás, s'á reabiertu el estoricu Bancu Central i se está construyendu un centru de negocius.

El resurgimientu del setol inmobiliariu de Mogadiscio se facilitó en parti gracias ala creación duna pranta de construcción local nel noviembri de 2012 pol parti del ayuntamientu de Estambul i dela Medialuna Roha Turca. Se traerun más de 50 camionis de construcción i maquinaria de Turquía pa qu'a pranta produhera hormigón, asfartu i ladrillus pol setol dela construcción. Estambul tamién pretendía apoltal 100 especialistas pola moernización delas infraestruturas a largu prazu.

A mediaus de 2012, Mogadiscio acogió la primera palra Tecnología, Entretenimientu, Diseñu (TED) dela su estoria. El First Somali Bank organizó el eventu pa muestral las mehoras enos setores delos negocius, el desenvolvimiento i la seguridá a enversoris enternacionalis i somalís potencialis. Una segunda palra TEDx sobri emprendimientu se produhu al añu siguienti ena capital pa tratal las nuevas empresas i oportunidais comercialis dela ciá.  Varias empresas de gran tamañu tienin la su sei en Mogadiscio. Entri ellas se topa la Compañía Endustrial Transnacional de Gas i Electricidá, un conglomerau d'empresas enerhéticu fundau en 2010 qu'auna a cincu grandis empresas de Somalia delas áreas del comerciu, las finanças, la seguridá i las telecomunicaciones. Otras empresas son Hormuud Telecom, la compañía de telecomunicaciones más grandi del centru i el sul de Somalia; Telcom, otru proveel de servicios de telecomunicaciones; la Compañía d'Enerhía de Somalia, especializá ena generación, trasmisión i destribución d'enerhía eléctrica a residentis i empresas dela zona de Benadir. Amás, el International Bank of Somalia, qu'abrió nel centru dela ciá en 2014, ofrece banca islámica i servicios bancarius enternacionalis a través dun sistema de código SWIFT. La Compañía de Segurus Isrámicus es la primera compañía de segurus que furrula ena ciá en abondus añus. El Bancu Central de Somalia, la otoridá monetaria nacional, tamién tieni la su sei en Mogadiscio.

Nel juñu de 2013, el antiguu primel menistru Abdi Farah Shirdon firmó una lei de enversión estranhera direta. El borrallu lo avió el menistru de Comerciu i Endustria huntu a huristas del gobiernu. Una vezi aprebau pol gabinete, pranta un marcu legal seguru pola enversión estranhera en Mogadiscio i en qualquiera parti de Somalia.

Nel outubri de 2014, la empresa Tawakal Money Express (Tawakal) encetó la construcción dun eificiu terciariu con servicios financierus, supermercau, otel, restoranti i salas de congresus. La compañía Al Buruuj lanzó nel eneru de 2015 un proyeutu inmobiliariu de gran raboíru, Daru-Salam City, financiau pol Salaam Somali Bank i que se construirá ena zona norti dela capital.

## Demografía

Mogadiscio es una ciá multiétnica. La puebración original consistía prencipalmenti en aboríginis bosquimanus i endispués recibió migrantis cusitas, árabis i persas. La mestura destus grupos produhu el puebru benadiri o reer xamar ("puebru de Mogadiscio"), una puebración-amalgama única dela rehión de Benadir. Duranti el periodu colonial, los expatriaus uropeus, sobri tou italianus, contribuyerun a amental el caratel cosmopolita dela su puebración.

El área prencipal de puebración bantú en Somalia solía sel los asentamientus nel sul, sobri tou entri los ríos Jubba i Shebelle, assina como enas rehionis de Bakool i de Bay. Al prencepiu de 1970, mayol númeru de bantús encetarun a d’-si alos centrus urbanus como Mogadiscio i Kismaayo. Los desplazamientus que provocó la guerra cevil enos 1990 amentó el númeru de minorías ruralis que migrarun a áreas urbanas. En consecuencia, la composición demográfica traicional de Mogadiscio á cambiau abondu.

Tras la mehora senificatiba dela seguridá nel 2012, abondus expatriaus somalís á encetau a volvel a Mogadiscio en busca d'oportunidais d'enversión i pa contribuyir nel processu de reconstrucción posconfritu. A través de iniciativas privás i púbricas, como los Somali Diaspora Corps, están participandu ena reconstrucción d'escuelas, espitalis, bancus i otras infraestruturas. El su papel nel processu de recuperación dela capital es crucial. Tamién á ayuau a empuhal el mercau inmobiliariu local.

Segundu Demographia, Mogadiscio tieni una puebración d'unos 2 120 000 d'abitantis nel 2015. Es la ciá númeru 222 pola puebración nel mundu. El área urbana acupa 92 km² i la densidá de puebración es de 23 400 d'abitantis pol kilómetru quadrau. Nel setiembri de 2014 el Menisteriu de Pranificación i Cooperación Enternacional lanzó el primel censu de Somalia en más de dos décadas. El Fondu de Puebración delas Nacionis Unías ayuó al Menisteriu col proyeutu, cuya finalización se prevei pa dantis del prebicito i eleccionis localis i nacionalis praneás nel 2016.

## Puntus d'interés

### Lugaris de cultu religiosu
 La mezquita de Arba'a Rukun es unu delos lugaris de cultu isrámicu más antiguus dela ciá. Se construyó alreol de 1268, al mesmu tiempu qu'a mezquita de Fakr ad-Din. El mihrab de Arba'a Rukun contieni una escripción que data dessi añu i que conmemora al su fandaol, Khusra ibn Mubarak al-Shirazi (Khusrau ibn Muhammed).

La mezquita dela Solidaridá Isrámica se construyó nel 1987 col sostribu financieru dela fandación saudí del Fahd bin Abdelaziz. Es la mezquita prencipal dela ciá i un eificiu icónicu pola sociedá somalí. Tieni capacidá pa 10 000 fielis i es la más grandi en tou el Cuernu de África. Nel 2015, las otoridais federalis culminarun un proyeutu de restauración dela infraestrutura dela mezquita. Las mehoras forman parti dun programa gubernamental de mehora delas mezquitas capitalinas más anchu. Las otoridais municipalis tamién están restaurandu la estórica Mezquita Central del centru de Mogadiscio.

La catedral de Mogadiscio se construyó nel 1928 pol parti delas otoridais colonialis dela Somalia Italiana. Conocía como "Cattedrale di Mogadiscio", se construyó en estilu normandu neogóticu siguiendu el dela catedral de Cefalú, en Sicilia. La ilesia fue la sei dela Diócesis de Mogadiscio. Sufrió dãnus de graveidá duranti la guerra cevil. Nel abril de 2013, tras una vesita alas ruinas pa enspeccional el su estau, la diócesis anunció un prani pa restaurar el eificiu.

### Palacius === [[Villa Somalia]] es la residencia oficial i lugal abual de trabaju del [[presidente de Somalia]], [[Hassan Sheikh Mohamud]]. Está nuna colina con vistas dela ciá i el Océanu Índicu, cun güenu acessu tantu al puertu como al aeropuertu. El [[Palaciu del Gobernaol (Mogadiscio)|Palaciu del Gobernaol]] era la sei del gobernaol dela Somalia Italiana i del posteriol Fideicomisu de Somalia.

### Museus, biblotecas i teatrus
 El Museu nacional de Somalia se constituyó tras la endependencia nel 1960, quandu el antiguu Museu Garesa se convirtió en Museu Nacional. Esti fue trasladau nel 1985, renombrau Museu Garesa i convirtíu en museu rehional. Nel eneru de 2014, cuenta con fondos colturalis emportantis como moeas antiguas, herramientas, arti traicional, armamientu antiguu i cerámica.

La Bibloteca nacional de Somalia s'abrió nel 1975 baju la responsabilidá del Menisteriu de Educación i Coltura. Nel 1983, contaba con unos 7000 librus i un númeru parecíu d'archivus colturalis i estoricus, i estaba abierta al púbricu general. Enos añus 90 cerró las sus puertas. Nel juñu de 2013, el Heritage Institute for Policy Studies organizó un envío de 22 000 volúminis dendi Estaus Uníus a Somalia como parti dun programa de reaprovisionamientu dela bibloteca. Nel diciembri, las otoridais lanzarun un programa pola reconstrucción dela bibloteca nacional. Con Zainab Hassan como direutora, el programa federal enversirá 1 millón de dólaris en construyil un nuevu comprehu pola bibloteca en seis mesis. Se espera que lleguin 60 000 volúminis adicionalis d'otros países dela Liga árabis.

El Teatru nacional de Somalia abrió nel 1967 como epicentru coltural dela capital. Cerró tras el encetu dela guerra cevil enos añus 1990, inque reabrió nel 2012 tras la su reconstrucción. Nel setiembri de 2013, el gobiernu federal somalí i el su homólogu chinu firmarun un alcuerdu oficial de cooperación como parti dun programa nacional de recuperación de 5 añus. Gracias al pautu, las otoridais chinas reconstruirán el teatru nacional i otros puntus d'interés emportantis dela ciá.

### Mercaus
 El mercau de Bakaara nació nel 1972 de manos dela almenistración Barre. Furrulaba como mercau al airi libri de bienis i servicios como produtus i ropa. Tras el encetu dela guerra cevil, el mercau cayó en manos de varius grupos melitaris qu'u gastaban de basi operativa. Tras la pacificación de 2011 el mercau encetó a renoval-si. Se reconstruyerun tiendas de tou tipu, como frutas, ropa i materialis de construcción. Igual qu'enel restu dela ciá, el preciu delos inmuebris nel mercau á amentau abondu. Nel 2013, la empresa local Tabaarak alquiló un almacén de nueva pranta nel mercau pol 2 000 dólaris estauunidensis mensualis.

Nel hebreru de 2014, la almenistración Benadir encetó la reconstrucción del mercau de Ansaloti nel destritu de Hamar Jajab. Dantis de cerral al prencepiu delos 90, era unu delos mercaus más grandis dela ciá. Nel setiembri de 2014, las otoridais municipalis lu abrirun oficialmenti al púbricu.

### Estitutus
La Academia rehional dela lengua somalí es un organismu regulaol entergubernamental pol idioma somalí ena rehión del Cuernu. Nel eneru de 2015, el presidenti del país anunció qu'a su creación se realizaríe en conhunción colos gobiernus de Yibuti i Etiopía. Se programó la construcción duna nueva sei pola academia en Mogadiscio en reconocencia a Somalia pol sel la prencipal nación proteutora i difusora dela lengua somalí. Nel hebreru de 2015 se puso la primera piedra dela academia duranti una ceremonia inaugural.

### Otelis

Mogadiscio cuenta con abondus otelis de recienti construcción. Los prencipalis clientis son expatriaus que vuelvin, enversoris i trabajadores dela comunidá enternacional. Los representantes delos otelis á encetau a asistil a congresus enternacionalis dela endustria, como el Africa Hotel Investment Forum.

Dessistin abondus otelis, algunus cerca del aeropuertu. El restu se topar prencipalmenti ena zona centru dela ciá, como los otelis Oriental, Peace, Shamo o Taleex.

## Educación
Mogadiscio cuenta con varias estitucionis eucativas. El programa de renovación urbana del gobiernu va a remodelal i reabril 100 escuelas púbricas dela capital.

 La Nuversidá Nacional de Somalia (SNU) se creó enos añus 1950 duranti el periodu del fideicomisu. Nel 1973 se expandierun las estalaciones i los estudius. Duranti los siguientis venti añus la SNU se desenvolvió anchamenti ata tenel 13 departamentos, 700 empleaus i 15 000 estudiantis. El 14 de noviembri de 2013, el gobiernu aprebó unánimementi un prani federal pa reabril la nuversidá, qu'abía estau cerrada dendi el prencepiu delos 1990. El prani de renovación costó 3,6 millonis de dólaris estauunidensis, i se completó nel abostu de 2014.

La Nuversidá de Mogadiscio (MU) es una nuversidá no gubernamental derihía pun consehu d'almenistración i un consehu nuversitariu. Es la cuna d'abondus profesores dela Nuversidá Nacional de Somalia i d'otros enteletualis somalís. Está financia pol Bancu Isrámicu de Desenvovimiento de Yeda, Arabia Saudí, i otras estitucionis donantis. La nuversidá acohi a cientus de graduaus en sieti farentais. Algunos acontinuan estudiandu una maestría nel estranheru gracias a un programa de becas. La Nuversidá de Mogadiscio s'á asociau cun otras estitucionis académicas como la Nuversidá de Aalborg en Dinamarca, tres nuversidais en Egiptu, sieti en Sudán, la Nuversidá de Yibuti i dos nuversidais en Yemen. Nel 2012 la MU está acreditá pol Consehu de Organización Entergubernamental EDU.

 Nel 1999, el presidenti dela época Hassan Sheikh Mohamud creó en Mogadiscio el Estitutu Somalí de Direucción i Almenistración (SIMAD) que endispués se convertiríe ena Nuversidá SIMAD, con Mohamud como decanu ata 2010. Ofrece programas nuversitarius en varius campus como economía, estadística, comerciu, contabilidá, tecnolohía, ciencias dela computación, ciencias dela salú, educación, derechu i almenistración púbrica. Assi SIMAD Graduate School (SGS) fue criá nel 2012 pa mehoral las conocencias profesionalis delos aprendientis nel su campu de predilección i ayual-lus a passal al passu siguienti dela su vía con una perturbación mínima dela su responsabilidá nel terrenu. Propón abondus programas, entri ellos una maestría en hestión de proyeutu, una maestría en hestión dela calidá, una maestría en almenistración d'empresas en GRH, una maestría en almenistración d'empresas en marketing, una maestría en almenistración d'empresas en emprendimientu, una maestría en almenistración d'empresas en finança convencional, una maestría en almenistración d'empresas en finança isrámica.

La Nuversidá de Benadir (BU) se creó nel 2002 cola entención de formal a médicus. Dendi estonci, s'á expandíu a otros campus. Otra estitución eucativa dela ciá es la Jamhuriya University of Science and Technology. Tamién s'á criau el Enternau Turcu, i los campus del Estitutu politéunicu de Mogadiscio i dela Nuversidá Shabelle tamién se están renovandu. Amás, tamién se está construyendu el campus duna nueva nuversidá isrámica. Nel abril de 2014, el primel menistru Abdiweli Sheikh Ahmed puso la primera piedra dela reconstrucción dela antigua escuela meteorolóhica de Mogadiscio. Se está construyendu una nueva academia d'aviación nel Aeropuertu Enternacional Aden Adde.

Otras estitucionis eucativas dela ciá encruyin la Nuversidá City de Mogadiscio, criá nel 2012 cola entención de propolcionar enversigación de calidá.

## Salú
La ciá cuenta col Espital maternu infantil Banadir (en somalí: *Isbitaalka Banaadir*) es un espital i escuela de meicina nel Destritu Wadajir (Medina). El espital disponi dun serviciu de maternidá i duna unidá pediátrica.

## Deporti
 El Estadiu Mogadiscio se construyó nel 1978 duranti la almenistración Barre cun ayua d'enhenierus chinus. El recintu se gastaba pa atividades deportivas como la Copa de Somalia i pa partíus de fútbol d'equipus dela Primera División de Somalia. Los discursu presidencialis i los mítinis políticus tamién tenian lugal ellí. Nel setiembri de 2013, el gobiernu federal somalí i el su homólogu chinu firmarun un pautu de reconstrucción de infraestruturas nel que estaba encruíu el Estadiu Mogadiscio.

El Estadiu Banadir i el Estadiu Konis son otras dos estalaciones deportivas emportantis dela ciá. Nel 2013, la Federación somalí de fútbol llevó a cabu un proyeutu de renovación del estadiu Konis con césped artifisial donau pola FIFA. El estadiu de baloncestu Ex-Lujino del destritu de Abdiaziz District tamién sufrió una rehabilitación de 10 000 dólaris estauunidensis propolcionaus pola empresa local Hormuud Telecom. Amás, la otoridá municipal supervisó la reconstrucción del Estadiu Banadir.

Otros organismos deportivos tienin la su sei en Mogadiscio. Entri ellos, la Federación Somalí de Fútbol, el Comité Olímpicu Somalí, la Federación Somalí de Baloncestu i la Federación Somalí de Kárate i Taekwondo.

## Transportis
### Carreteras
 Mogadiscio está conectá cun otras localidais de Somalia i de países vecis a través de carretera. La capital contiene una malla de cais quairiculás mu estensa. Nel outubri de 2013 encetarun las obras dela carretera que lleva al aeropuertu pol parti d'enhenierus somalís i turcus. Las obras finalizarun nel noviembri i encruyerun demarcación de carrilis. Esta obra formó parti dun alcuerdu más estensu entri los gobiernus somalí i turcu pa hermanal Mogadiscio i Estambul i assina moernizar la redi de carreteras dela capital. La Agencia Turca de Desenvovimiento i Cooperación Enternacional (TIKA) encetó endispués un programa de limpieza de tou la ciá adicional al programa municipal. Más de 100 vehículos de recolección de basura i otra maquinaria dela TIKA limpió las cais dela ciá. La almenistración de Benadir tomó el relevu del proyeutu nel marçu de 2015.

Entri 2012 i 2013, el gobiernu dela ciá huntu colos gobiernus británicu i noruegu encetarun a estalar farolas con sistema d'enerhía solar enas prencipalis cais dela ciá. La iniciativa se desenvolvió con equipos importaus de Noruega, costó 140 000 dólaris i duró varius mesis. Los paneles solaris i las farolas á contribuyíu a mehoral la vesibilidá noturna i la imahin dela ciá. 

 
Los minibuses son la forma más común de transporti púbricu en Mogadiscio. El segundu modu de movilidá más gastau son los autorickshaws (*tuk tuks*). Dessistin unos 3000 i tienin múrtipris diseños. Los autorickshaws suponen una alternativa más económica alos taxis i minibuses ya que cuestan la metá dela tarifa destus pola mesma destancia con tarifas flexibris. Al sel asequibris i consumil pocu combustibri, los vehículos de tres ruedas suelin sel una opción de negocio pa empresarius de pocus recursus. Suelin prevalecel enos trayetus más cortus. Nel juñu de 2013, dos compañías de taxi encetarun a ofrecel los sus servicios: Mogadishu Taxi, con más de 100 vehículos, i City Taxi, el otru competiol. Ambas ofrecen una tarifa prana de 5 dólaris pol serviciu.

Nel eneru de 2014, la almenistración Benadir lanzó un proyeutu de nombramientu de cais, numeración de cais i establecimientu de códigus postalis pa tou la ciá. El programa se llama Sistema de Numeración de Cais i Códigus Postalis i es una iniciativa conhunta delas otoridais municipalis i los representantes delas comunidais de negocius somalís. La iniciativa tamién pretendi ayual alas otoridais policialis i a resolvel disputas sobri propiedais privás. Nel marçu de 2015, tamién se encetó la renovación dela carretera Hawo Asir-Fagah de Mogadiscio, una delas prencipalis, cola entención de fasilitar el acessu a vehículos privaus ena zona i hazel que sea resistenti a qualquier tipu de fenómenu meteorolóhicu.

### Aéreo
Tras la endependencia, el Aeropuertu Enternacional Aden Adde ofrecía vualus a múrtipris destinus enternacionalis. A mediaus delos 1960, el aeropuertu se amplió pa dal cabida a compañías enternacionalis. Etonci, la compañía de bandera Somali Airlines ofrecía vualus regularis a todas las grandis ciaes. Nel 1969, el aeropuertu tamién encetó a recebil pequeñus avionis privaus. 

 
La estalación creció abondu nel periodu posendependencia gracias a proyeutus de renovación sucesivus. Col estallíu dela guerra cevil al prencepiu dela década de 1990, los vualus que llegaban al aeropuertu encetarun a tenel probremas sistematicamenti i las estalaciones quedarun destrozás. A finalis delos 2000, el Aeropuertu K50, situau a 50 km al sul, furrulaba como aeropuertu prencipal mentris el Aeropuertu Enternacional de Mogadiscio, agora llamau Aden Adde, cerraba las sus puertas pun tiempu. Sin embargu, a partil de finalis de 2010, Mogadiscio vio una mehora general ena seguridá i el gobiernu federal acabó tomandu el control dela ciá nel abostu de 2011.

Nel mayu de 2011, el Menisteriu de Transporti anunció que SKA-Somalia abía síu contratá pa derihir las operacionis nel reabiertu aeropuertu Aden Adde duranti diezi añus. Entri las primeras meyías, estimás en 6 millonis de dólaris, SKA mercó nuevus equipos aeroportuarius i expandió los servicios contrantandu i entrenandu a 200 trabajadores localis pa kumplir cola regulación enternacional. La compañía tamién reformó las estalaciones, restauró la eletricidá de forma fiabri, reformó las estalaciones de tratamientu de equipahis i las zonas de llegás i salías dela terminal, estauró sistemas de check-in eletrónicu i reforzó la seguridá. Tamién propolcionó servicios de enternet ala Ahencia Somalí de Meteorolohía i Aviación Cevel, a inmigración, a aduanas, alas aerolíneas i ala Fuerza de policía somalí. Nel eneru de 2013 se estrenarun buses lançadera pa llevar alos sahaeros ata la terminal.
 
Nel diciembri de 2011, el gobiernu turcu anunció pranis pa moernizar el aeropuertu como parti dun compromiso más anchu de Turquía col processu de reconstrucción. Entri otros, se renovarun sistemas e infraestruturas, como la nueva torre de control. Nel setiembri de 2013, la compañía turca Favori LLC encetó a operal nel aeropuertu i anunció pranis pa renoval el eificiu terminal, construyil unu nuevu i mehoral otros servicios. El proyeutu tieni 10 millonis de dólaris de presupuestu i ampliará la capacidá atual de 15 vualus diarius a 60. Nel eneru de 2015 s'abrió la nueva terminal del aeropuertu. Cuenta con estalaciones moernas i arquitetura contemporánea i ampliará la capacidá del aeropuertu ata los 60 vualus diarius, es dezil, unos 1 000 sahaeros pola hora.

Nel eneru de 2015, las compañías operativas más grandis que volaban al aeropuertu Aden Adde encruyían las aerolíneas privás Jubba Airways, Daallo Airlines, i African Express Airways, amás delos vualus chárter dela ONU, Turkish Airlines, i Felix Airways (Al Saeeda Airlines). El aeropuertu ofrece servicios diretos a otras ciaes de Somalia como Galkayo, Berbera i Hargeisa, amás de destinus enternacionalis como Yibuti, Yeda, i Estambul.

Nel huliu de 2012, Mohammed Osman Ali (Dhagah-tur), el direutor general del Menisteriu de Aviación i Transporti, anunció que el gobiernu somalí abía encetau a priparal el relanzamientu dela aerolínea de bandera Somali Airlines, basá en Mogadiscio. Se praneó que las primeras aeronaves se recibieran nel diciembri de 2013.

### Marítimo
 
El puertu de Mogadiscio, tamién conocíu como el Puertu Enternacional de Mogadiscio, está crasificau como puertu de primera categoría i es el más grandi del país.

Duranti la guerra cevil sufrió dãnus, polo que el gobiernu federal creó el Proyeutu de Rehabilitación del Puertu de Mogadiscio, una iniciativa pa reconstruyil, desenvover i moernizar el puertu. La renovación encruyó la estalación de tecnolohía Alpha Logistics. Una delegación enternacional conhunta entri los puertos de Yibuti i otoridais chinas especializás en reconstrucción de infraestruturas vesitarun las estalaciones nel juñu de 2013. Segundu el direutor del puertu, Abdullahi Ali Nur, los delegaus i las otoridais somalís fuerun informaus sobri las funciones del puertu i las etapas del proyeutu de reconstrucción.

Nel 2013, la direucción del puertu llegó a un alcuerdu cun representantes dela compañía iraní Simantech Shipping LLC pa que se encargara delas operacionis dela estalación. El nombre dela compañía es Terminal de Contenedores del Puertu de Mogadiscio i se encarga delas funciones operativas i ténicas del mesmu.

Nel outubri de 2013, el gobiernu federal llegó a un alcuerdu cola compañía turca Al-Bayrak pa derihir el puertu pun periodo de 20 añus. El Menisteriu de Puertos i Obras Púbricas ratificó el alcuerdu i asinó a Al-Bayrak la tarea de reconstrucción i moernización delas estalaciones. Nel setiembri de 2014, el traspaso dela direucción a Al-Bayrak se hizo efetivo. El coste del proyeutu de moernización es de 80 millonis de dólaris.

### Ferroviario
Duranti la década de 1980 se anunciarun proyeutus pa reatival la línea ferroviaria de 114 km entri Mogadiscio i Jowhar, construyía polos italianus nel 1926 peru desmantelá ena Segunda Guerra Mundial polas tropas británicas. Nun prencepiu se construyó cola entención de que llegara a Adís Abeba. Ogañu solu se gastan unos pocus tramus de vía nel puertu de Mogadiscio.

## Medios de comunicación
Mogadiscio á síu estoricamenti un nodo de medios de comunicación. La Ahencia Somalí de Cine (Somali Film Agency o SFA), la ahencia regulaora del cine nacional, se creó nel 1975 en Mogadiscio. La ahencia organizaba el Simposio anual de Cine Árabi i Panafricanu de Mogadiscio que reunía alos profesionalis i espertus del cine de tou el mundu, sobri tou del norti de África i del Mundo árabe, assina como de Asia i Europa.  Dessisti una redi de ahencias radiodifusoras en Mogadiscio. Radio Mogadiscio es la emisora federal púbrica del gobiernu. Se creó nel 1951 duranti la Somalia Italiana i difundía noticias tantu en somalí como en italianu. La emisora se moernizó cun ayua rusa tras la endependencia nel 1960 i encetó a retransmitir en somalí, amáricu i oromo. Dehó de operal al encetu dela guerra cevil, peru el Gobiernu Nacional de Transición la reabrió oficialmenti al prencepiu delos 2000. Otras emisorAs dela ciá son Mustaqbal Radio, Radio Shabelle, Radio Bar-Kulan, Radio Kulmiye, Radio Dannan, Radio Dalsan, Radio Banadir, Radio Maanta, Gool FM, Radio Xurmo, i Radio Xamar, tamién conocía como la "Voz dela democracia".

La Somali National Television (SNTV), con basi en Mogadiscio, es la emisora central del gobiernu. El 4 de abril de 2011, el Menisteriu de Información del Gobiernu Federal de Transición reabrió la cadena como parti duna iniciativa de desenvovimiento del setor nacional delas telecomunicaciones. SNTV emite duranti las 24 horas i puei vel-si tantu en Somalia como nel estranheru pol vía terrestre i satélite.

La música populal somalí tieni un gran númeru de adeptus en Mogadiscio i se consumía en gran cantidá dantis dela guerra cevil. Quandu el gobiernu recuperó la ciá a mediaus de 2011, las radios pudierun emitir música de nuevu. El 19 de marçu de 2012 la ciá fue el escenario dun concierto al airi libri que fue retransmitíu pol televisión. Nel abril de 2013, el coletivo musical Waayaha Cusub organizó a la su vezi el Festiva de Música pola Reconciliación, el primel festiva enternacional de música que tuvo lugal en Mogadiscio en dos décadas.

## Referencias

;Bibliografía
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*